Bibilia Yugaga Atĩa?
Hihi tũratũũra “matukũ-inĩ ma kũrigĩrĩria”?
Hihi ũngiuga atĩa?
Ĩĩ
Aca
No gũkorũo
Ũrĩa Bibilia yugaga
“Matukũ-inĩ ma kũrigĩrĩria nĩ gũkaagĩa mahinda ma ũgwati.” (2 Timotheo 3:1) Morathi marĩa marĩ thĩinĩ wa Bibilia o hamwe na maũndũ marĩa marekĩka nĩ maronania atĩ tũratũũra “matukũ-inĩ ma kũrigĩrĩria.”
Nĩ atĩa ũngĩ tũngĩĩruta kuuma Bibilia-inĩ?
Matukũ-inĩ ma kũrigĩrĩria nĩ kũngĩgaakorũo na mbaara, ng’aragu, ithingithia, na mĩrimũ ĩtangĩhonwo.—Mathayo 24:3, 7; Luka 21:11.
Matukũ-inĩ ma kũrigĩrĩria, mĩtugo ya andũ ĩngĩgathũka mũno o hamwe na maũndũ mao ma kĩĩroho.—2 Timotheo 3:2-5.
Maũndũ magaakorũo mahaana atĩa ihinda rĩũkĩte?
Andũ amwe metĩkĩtie . . . atĩ matukũ ma kũrigĩrĩria magaathira rĩrĩa thĩ ĩkaanangwo o hamwe na andũ arĩa othe matũũraga kuo, nao angĩ merĩgagĩrĩra atĩ maũndũ nĩ marĩagĩra. We ũgwĩciria atĩa?
Ũrĩa Bibilia yugaga
“Arĩa athingu nĩo makagaya thĩ, na gũtũũra mamĩtũũre o nginya tene.”—Thaburi 37:29.
Nĩ atĩa ũngĩ tũngĩĩruta kuuma Bibilia-inĩ?
Matukũ ma kũrigĩrĩria magaathira rĩrĩa waganu wothe ũkaaniinwo.—1 Johana 2:17.
Thĩ nĩ ĩkaagarũrũo ĩtuĩke paradiso. —Isaia 35:1, 6.
kik_Latn kik_Latn kik_Latn kam_Latn gla_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn